“ዋናው ነገር የሀገር ጉዳይ ነው፤ እኛ ብንሞትም ብንኖርም ለሀገር ስለሆነ ችግር የለውም፤ ጓደኞቻችን ግን ነፃ አውጥተውናል” – ከታጋቾች መካከል አንዱ የነበሩት ብርጋዴር ጄኔራል ኑሩ ሙዘይን የመከላከያ ሠራዊት 20ኛ ክፍለጦር አዛዥ
በጋዜጣው ሪፖርተርብርጋዴር ጄኔራል ኑሩ ሙዘይን፣ በጁንታው ቡድን ታግተው ከቆዩ የመከላከያ ሠራዊት አመራሮች መካከል አንዱ ናቸው። ብርጋዴር ጄኔራል ኑሩ፣ በወቅቱ የጁንታው ታጣቂዎች የሠራዊቱ አባላት ትጥቃቸውን እንዲፈቱ መልዕክት በግዳጅ እንዲያስተላልፍ ሲደረግ “እኔ ትጥቄን ፈትቻለሁ እናንተም ፍቱ፤ እኔን ግን ከዚህ በኋላ አታገኙኝም” ብለው ውስጠ ወይራ መልዕክት አስተላለፉ። አክለውም በኦሮምኛ ለሠራዊቱ ትጥቅ እንዳይፈታ የሚያግዝ መልዕክት ማስተላለፋቸውን ያስታውሳሉ። መከላከያ ሠራዊቱም ጥቃቱ
ከተፈፀመ ማግስት ጀምሮ
በመከላከልና የሕግ ማስከበር
እርምጃ በመፈፀም ህይወት
የማዳን እና አጥፊዎቹን
የመቅጣት እርምጃውን ገፋበት።
በርካታ የሠራዊቱ አባላት
እና አመራሮችም ከብዙ
እንግልት በኋላ ከጁንታው
እጅ ነፃ ወጡ።
ከታጋቾች መካከል አንዱ
የነበሩት ብርጋዴር ጄኔራል
ኑሩም በዚህ ወቅት
ነው ነፃ የወጡት፡፡
እናም ነፃ ከወጡ
በኋላ ሲቃ በተሞላበት
ንግግራቸው የነበረውን ሁኔታ
አስረድተዋል። “ከሁሉ
በፊት ለመላው የኢትዮጵያ
ህዝብ ለመከላከያ ሠራዊትም
እንኳን ለዚህ ድል
አበቃን፤ እኛንም ከአንድ
ወር ልፋትና እንግልት
በኋላ እንኳን በሰላም
አገናኘን። ዋናው ነገር
የሀገር ጉዳይ ነው፤
እኛ ብንሞትም ብንኖርም ለሀገር ስለሆነ ችግር የለውም በሚል ተስፋ ቆርጠን ነበር። ጓደኞቻችን ግን ህዳር 30 ቀን 2013 ዓ.ም ላይ ኦፕሬሽናቸውን በመፈፀም ነፃ አውጥተውናል።የተለያዩ ቀናትን ያለምግብ እና ውሃ ሳንጠጣ በርካታ የመሬት ገፆች ላይ ተንገላተናል። በርካታ የሠራዊት አባላትም ይህን እንግልት ተቋቁመን አሁን የደረስንበት ደረጃ በመድረሳችን በታጋቾች እና በራሴ ስም ለመከላከያ ሠራዊትም ሆነ ለኢትዮጵያ ህዝብ ምስጋና ማቅረብ እፈልጋለሁ።በአጠቃላይ በሠራዊታችንም ሆነ በህዝባችን ሲከናወን የነበረውን ነገር በተለያየ መንገድ የሰማነው ስለሆነ እኛም ደስ ብሎናል። ለመከላከያ ሠራዊትም ሆነ ለኢትዮጵያ ህዝብ ለድል ያበቃችሁን አንድነታችሁን በማጠናከር የቀሩትን ሥራዎችም እንድታጠናቅቁ አደራ ማለት እፈልጋለሁ>> ብለዋል። ለአንድ ወር ከስድስት ቀን በጁንታው ታጣቂዎች ጥቃት ከተፈፀመባቸው በኋላ ታግተው በረሃብና በእንግልት የቆዩት የመከላከያ ሠራዊት መኮንኖች በሠራዊቱ አማካኘነት ነፃ ከወጡ በኋላ ህይወታቸውን ለማትረፍ ለተደረገው ጥንቃቄ የተሞላበት ጥረት ምስጋና አቅርበዋል።አዲስ ዘመን ታህሳስ 4/2013